鷄公嶺

鷄公嶺，又叫圭角山，係香港新界西北一座山，高585米，而佢三角測量站喺572米。座山喺元朗逢吉鄉東北、牛潭尾東南方、蓮塘尾村同埋長壢村西南方、八鄉西北、古洞麒麟山以南。座山分開元朗區同北區，山地多數喺林村郊野公園裏便，喺公園西部。

鷄公嶺東面有一脈山，叫大刀岃同北大刀岃。兩脈山之間，有個長而窄嘅打石湖谷地，粉錦公路穿梭其中。

香港嘅山
元朗區
北區 (香港)